09/02/2017 | Administración LocalMunicipal
Malpica de Bergantiños
Recadación
Aprobación definitiva da modificación da Ordenanza fiscal n.º 14, reguladora da taxa pola utilización privativa ou aproveitamento especial do dominio público local con mercadorías, materiais de construción, andamios e outras intalacións análogas

Aprobación definitiva da modificación da Ordenanza fiscal n.º 14, reguladora da taxa pola utilización privativa ou aproveitamento especial do dominio público local consistente nas autorizacións para realizar a ocupación de terreos de uso público local con mercadorías, materiais de construción, cascallo, valos, puntais, cabaletes, andamios e outras instalacións análogas O Pleno do Concello de Malpica de Bergantiños, na sesión celebrada o día 24 de novembro de 2016, acordou a aprobación inicial da modificación da n.º 14, reguladora da taxa pola utilización privativa ou aproveitamento especial do dominio público local, consistente nas autorizacións para realizar a ocupación de terreos de uso público local con mercadorías, materiais de construción, cascallo, valos, puntais, cabaletes, andamios e outras instalacións análogas. Non presentándose alegacións durante o prazo de exposición ao público, queda elevado a definitivo o devandito acordo plenario publicándose o texto íntegro da ordenanza fiscal modificada en cumprimento do establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. “ORDENANZA FISCAL N.º 14, REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL POlas autorizacions para realiza-La OCUPACIÓN DE TERREOS DE USO PÚBLICO LOCAL CON MERCADORÍAS, MATERIAIS DE CONSTRUCCIÓN, CASCALLO, VALOS, PUNTAIS, CABALETES, ANDAMIOS E OUTRAS INSTALACIÓNS ANÁLOGAS ARTIGO 1.º.–FUNDAMENTO E NATUREZA. En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases de Réxime Local, e de conformidade co disposto no artigo 57 en relación cos artigos 15 ao 19 e 20 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, o Concello de Malpica establece a taxa pola utilización privativa ou aproveitamento especial do dominio público local polas autorizacións para a ocupación de terreos de uso público local con mercadorías, materiais de construción, cascalo, valos, puntais, cabaletes, andamios e outras instalacións análogas, que se rexerá pola presente Ordenanza Fiscal. ARTIGO 2.º.–DOMINIO PÚBLICO LOCAL. Entenderase como dominio público local pertencente ó Concello de Malpica a efectos da aplicación da presente Ordenanza Fiscal, os bens destinados a uso público definidos no artigo 74.1 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local, e o artigo 3 do Real Decreto 1372/1986, do 13 xuño, polo que se aproba o Regulamento dos Bens das Entidades Locais. ARTIGO 3.º.–FEITO IMPOÑIBLE.1.–Constitúe o feito impoñible desta taxa por prestación patrimonial a utilización privativa ou aproveitamento especial do dominio público local consistente nas autorizacións para realiza-la ocupación de terreos de uso público local con mercadorías, materiais de construción, cascallo, valos, puntais, cabaletes, andamios e outras instalacións análogas.2.–Terá a consideración de Feito Impoñible o outorgamento das autorizacións para realiza-las utilizacións privativas ou aproveitamentos especiais regulados na presente Ordenanza Fiscal. ARTIGO 4.º.–SUXEITO PASIVO.1.–Son Suxeitos pasivos desta taxa, en concepto de contribuíntes as persoas físicas e xurídicas e as entidades a que se refire o artigo 36 da lei 58/2003, do 17 de decembro, Xeral Tributaria, tanto as que resulten autorizadas para realiza-la ocupación de terreos de uso público local con mercadorías, materiais de construción, cascallo, valos, puntais, cabaletes, andamios e outras instalacións, como aquelas que se beneficien do aproveitamento se este se realizou sen a preceptiva autorización.2.–Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 41 e 42 da Lei Xeral Tributaria que sexan causantes ou colaboren na realización dunha infracción tributaria.3.–Serán responsables subsidiarios os administradores das sociedades e os síndicos, interventores ou liquidadores das quebras, concursos, sociedades e entidades en xeral nos supostos e alcance que sinala o artigo 43 da Lei Xeral Tributaria. ARTIGO 5.º.–BASE IMPOÑIBLE E LIQUIDABLE.1.–A determinación da Base Impoñible, que será realizada con carácter xeral pola Administración Municipal de acordo co procedemento establecido no artigo 50 da Lei Xeral Tributaria, efectuarase mediante a aplicación do módulo correspondente á utilización privativa ou aproveitamento especial definido no artigo 3.º da presente Ordenanza Fiscal.2.–Para a liquidación da presente taxa, os solicitantes da autorización que constitúe o feito impoñible definido no artigo 3.º da presente ordenanza deberán solicita-la modalidade de utilización privativa ou aproveitamento especial por ocupación de terreos de uso público, coa cuantificación do elemento do módulo seguinte: ARTIGO 6.º.–COTA.1.–Utilizarase o sistema de cota fixa por módulo, esixíndose a taxa conforme á cota aplicable á base liquidable correspondente á autorización solicitada de ocupación de terreos de uso público con mercadorías, materiais de construción, cascallo, valos, puntais, cabaletes, andamios e outras instalacións, segundo a seguinte tarifa: 2.–A aplicación do módulo para a determinación da base liquidable da presente taxa efectuarase, sen excepción e para tódolos casos, en unidades de metros cadrados, redondeándose a unidade superior no caso de que as solicitudes de autorizacións que constitúen o feito impoñible definido no artigo 3.º da presente Ordenanza Fiscal, conteñan fraccións inferiores á unidade. ARTIGO 7.º.–DEVENGO.1.–O período impositivo coincidirá co mes natural.2.–A taxa devéngase no momento do outorgamento da licenza ou dende que se inicie o aproveitamento, no caso de que non exista licenza. ARTIGO 8.º.–NORMAS DE XESTIÓN.1.–A autorización para realiza-las utilizacións privativas ou os aproveitamentos especiais consistentes na ocupación de terreos de uso público con mercadorías, materiais de construción, cascallo, valos, puntais, cabaletes, andamios e outras instalacións na vía pública delimitadas na presente Ordenanza Fiscal, serán outorgadas polo Alcalde-Presidente do Concello de Malpica de acordo co artigo 21.1 ll) da Lei 7/1985, do 2 de abril, reguladora das Bases de Réxime Local e 24 do Real Decreto Lexislativo 781/1986.2.–Cando se presente a solicitude ou se inicie o expediente os suxeitos pasivos polas autorizacións administrativas reguladas na presente Ordenanza Fiscal estarán obrigados a ingresa-lo importe de taxa en concepto de depósito previo, de acordo co artigo 26.1. a) da Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. O importe de taxa en concepto de depósito previo será autoliquidado polo suxeito coa cuantificación do módulo de metros cadrados para a determinación da base impoñible e cota resultante. Non se tramitará o expediente nin se permitirá a ocupación da vía pública ata que se teña efectuado o pagamento correspondente e sexa expedida a correspondente autorización.3.–Será preceptivo o informe do arquitecto técnico municipal, no que se fixarán as condicións da autorización. Na súa determinación terase en conta unicamente as necesidades xerais que ten que cumpri-la utilización privativa ou aproveitamento especial solicitado e as disposicións legais vixentes que poidan ser de aplicación á autorización solicitada.4.–Tramitado o correspondente expediente, e comprobado o importe de taxa en concepto de depósito previo autoliquidado polo suxeito pasivo, procederase á autorización para a utilización privativa ou o aproveitamento especial solicitado, elevándose o depósito previo á liquidación definitiva ó concederse a autorización solicitada.5.–. Os interesados, no suposto de denegación da autorización, poderán solicita-la devolución do importe do depósito previo. ARTIGO 9.º.–EXENCIÓNS E BONIFICACIÓNS. Non se concederá exención ou bonificación ningunha respecto á taxa regulada pola presente ordenanza. ARTIGO 10.º.–ADMINISTRACIÓN E COBRANZA.1.–As cotas esixibles liquidaranse polo aproveitamento solicitado ou realizado sendo irredutibles polo período impositivo sinalado no artigo 7.º da presente Ordenanza Fiscal.2.–Se non se determinase con exactitude a duración do aproveitamento, unha vez autorizada a ocupación, entenderase prorrogada automaticamente por un novo período impositivo, ata que se solicite a baixa polo interesado ou sexa declarada a súa caducidade.3.–Nos casos de presentación da baixa por cese nas utilizacións privativas ou aproveitamento especial regulada na presente Ordenanza Fiscal, esta producirá efectos a partir do mes seguinte á data de presentación. A non presentación da baixa determinará a obriga de seguir aboando a taxa. APROBACIÓN E VIXENCIA 1. A presente Ordenanza Fiscal entrará en vigor o día da súa publicación no “Boletín Oficial da Provincia”, e comezará a aplicarse a partir do día 1 de xaneiro de 1999, ata que se acorde a súa derrogación ou modificación expresa.2. A presente Ordenanza, que consta de dez artigos, foi aprobada polo Pleno en sesión extraordinaria celebrada o día 25 de novembro de mil novecentos noventa e oito.” Malpica de Bergantiños, 17 de xaneiro de 2017. O ALCALDE Asdo.: Eduardo José Parga Veiga